साल 2005 तक इनके पास इतने बच्चे हो गये थे कि इनको स्कूल खोलने की जरूरत महसूस होने लगी। इस तरह बाबर अली जब 8वीं क्लास में थे तो उन्होने गांव के 65 बच्चों को पढ़ाने के लिए “आनंद शिक्षा निकेतन” नाम से स्कूल की स्थापना कर दी। बाबर अली ने बच्चों को पढ़ाने की शुरूआत भले ही खुले आसमान के नीचे से की हो लेकिन नवंबर, 2015 में लोगों से मिले चंदे की बदौलत ये स्कूल के लिए इमारत बनाने में कामयाब हो गये। आज इनके स्कूल में 4सौ से ज्यादा बच्चे पढ़ाई करते हैं। इन बच्चों में ढ़ाई सौ लड़कियां है जबकि बाकि लड़के हैं। इनके स्कूल को पश्चिम बंगाल सरकार से मान्यता मिली हुई है। ये स्कूल पहली क्लास से लेकर 8वीं क्लास तक चलता है। खास बात ये है कि स्कूल को कोई सरकारी मदद नहीं मिलती।